П Р О Т О К О Л   №  69

ОТ СЪВМЕСТНОТО ЗАСЕДАНИЕ НА “КОМИСИЯ ПО
ПРЕДЛОЖЕНИЯТА И АТЕСТИРАНЕТО” НА  ВСС 
И КОМИСИЯ „ПРАВНИ ВЪПРОСИ” НА ВСС,
ПРОВЕДЕНО НА  03.12.2012 г.

ПРИСЪСТВАТ (КПА): Милка Итова, Камен Ситнилски, Светла Петкова,  Камен Иванов, Магдалена Лазарова, Галя Георгиева, Румен Боев, Даниела Костова, Елка Атанасова и Ясен Тодоров.

ПРИСЪСТВАТ (КПВ): Юлиана Колева, Каролина Неделчева, Незабравка Стоева, Юлия Ковачева, Светла Петкова (член и на КПА).

На заседанието присъстваха:

Представител на Министъра на правосъдието: г-жа Деница Вълкова – заместник-министър на правосъдието.

Експертни сътрудници: Саша Харитонова – директор на дирекция „Правна” в АВСС, Мария Христова – директор на дирекция „Съдебни кадри и конкурси на магистрати” в АВСС; Силвия Илиева – началник отдел „НДПП” в АВСС; Красимир Казаков – главен експерт – юрисконсулт в Дирекция „Правна” в АВСС, Ана Топалова – старши експерт-юрисконсулт в Дирекция „Правна”. 

Протоколирали: Нели Иванова и Иванка Гюнова.

І. РАЗНИ:

Р-1. ОТНОСНО: Предложение от административния ръководител – председател на Административен съд гр. Габрово за назначаване на Надежда Трайчева Желева – „Заместник на административния ръководител – заместник-окръжен прокурор” на Окръжна прокуратура гр. Габрово на длъжността „Заместник на административния ръководител – заместник-председател” на Административен съд гр.Габрово. (вх.№ 11-11-317/24.08.2012 г.)

Въпрос: Възможно ли е по предложение на административния ръководител, съгласно чл. 168, ал. 2 от ЗСВ да се назначи магистрат от структурите на прокуратурата в съдилищата?

След като обсъдиха разпоредбата на чл. 168, ал. 2 и чл. 169, ал. 2 от Закона за съдебната власт, които уреждат назначението на административни ръководители и техните заместници в органите на съдебната власт, както и старата редакция на чл. 169 от ЗСВ се оформи становището, че предложението за назначаване на заместник на административния ръководител, не следва да бъде извън състава на съответния орган на съдебна власт, тъй като се нарушава принципа за конкурсното начало при назначаването в органите на съдебната власт, предвиден в Раздел ІІа, глава ІХ от ЗСВ. Административния ръководител следва да предложи за свой заместник магистрат от състава на съдебния орган, който ръководи. Оформиха се две принципни становища, по които беше проведено гласуване.

С оглед на изложеното Комисията по предложенията и атестирането и Комисия „Правни въпроси”

Р  Е  Ш  И  Х  А:

1.1.	Не може магистрат от структурата на прокуратурата да бъде назначаван на длъжност „заместник на административния ръководител” в структурата на съдилищата, както и магистрат от структурата на съдилищата не може да бъде назначаван на длъжност „заместник на административния ръководител” в структурата на прокуратурата. 

1.2.	ПРЕДЛАГА на Висшия съдебен съвет ДА ОСТАВИ БЕЗ УВАЖЕНИЕ предложението на административния ръководител – председател на Административен съд гр. Габрово за назначаване на Надежда Трайчева Желева – „Заместник на административния ръководител – заместник-окръжен прокурор” на Окръжна прокуратура гр. Габрово на длъжността „Заместник на административния ръководител – заместник-председател” на Административен съд гр.Габрово.

1.3.	Внася предложението в заседание на Висш съдебен съвет, насрочено за 28.02.2013 г., за разглеждане и произнасяне.

Р-2. ОТНОСНО: Предложение от административния ръководител – окръжен прокурор на Окръжна прокуратура гр. Силистра за назначаване на Ивелин Василев Чафаланов – районен прокурор в Районна прокуратура гр. Силистра с ранг „прокурор в АП” на длъжност „Заместник на административния ръководител – заместник-окръжен прокурор на Окръжна прокуратура гр. Силистра с ранг „прокурор в АП”, с месечно трудово възнаграждение, съгласно Таблица 1 на ВСС, считано от датата на вземане на решението. (вх.№ 11-03-723/10.08.2012 г.)

Въпрос: Възможно ли е по предложение на административния ръководител, съгласно чл. 168, ал. 2 от ЗСВ да се назначи административен ръководител на районно ниво на длъжност заместник-административен ръководител на окръжно ниво?

Комисията по предложенията и атестирането и Комисия „Правни въпроси”

Р  Е  Ш  И  Х  А:

2.1.	Не може магистрат от по-ниско ниво от органите на съдебната власт да бъде назначаван на длъжност „заместник на административния ръководител” на по-високо ниво в органите на съдебната власт. 

2.2.	ПРЕДЛАГА на Висшия съдебен съвет ДА ОСТАВИ БЕЗ УВАЖЕНИЕ предложението на административния ръководител – окръжен прокурор на Окръжна прокуратура гр. Силистра за назначаване на Ивелин Василев Чафаланов – районен прокурор в Районна прокуратура гр. Силистра с ранг „прокурор в АП” на длъжност „Заместник на административния ръководител – заместник-окръжен прокурор на Окръжна прокуратура гр. Силистра с ранг „прокурор в АП”, с месечно трудово възнаграждение, съгласно Таблица 1 на ВСС, считано от датата на вземане на решението.

2.3.	Внася предложението в заседание на Висш съдебен съвет, насрочено за 28.02.2013 г., за разглеждане и произнасяне.

Р-3. ОТНОСНО: Възражение от Виктор Динев Атанасов – административен ръководител – председател на Административен съд гр. Кърджали относно взето Решение на КПА по протокол № 41/03.07.2012 г., т. Р-2. (вх. № 11-02-058/12.07.2012 г.)

Въпрос: Може ли настоящия състав на КПА да отмени решение на предишния състав на КПА?

След като обсъдиха възраженията на Виктор Динев Атанасов Комисията по предложенията и атестирането и Комисия „Правни въпроси”

Р  Е  Ш  И  Х  А:

3.1.	Решението е на помощния орган, в случая Комисията по предложенията и атестирането и може да бъде отменено.

3.2.	Внася предложението в заседание на Комисия по предложенията и атестирането, насрочено за 18.12.2012, за разглеждане и произнасяне.

Р-4. ОТНОСНО: Извънредно периодично атестиране на Тодор Иванов Станчев – административен ръководител – районен прокурор на районна прокуратура гр. Раднево, на основание чл. 203, ал. 1 от ЗСВ във вр. с § 129, ал. 2 от ЗИДЗСВ.

Въпрос: Кой атестира магистратите, заемащи длъжността и.ф административен ръководител – КПА или ПАК?

Комисията по предложенията и атестирането и Комисия „Правни въпроси”

Р  Е  Ш  И  Х  А:

4.1. Атестирането на административните ръководители в органите на съдебната власт се извършва от Комисията по предложенията и атестирането на ВСС, съгласно разпоредбата на чл. 204, ал. 2, т. 4 от ЗСВ.

4.2. ПРЕДЛАГА на Висшия съдебен съвет ДА НЕ ПРОВЕДЕ извънредно периодично атестиране на Тодор Иванов Станчев - административен ръководител – районен прокурор на районна прокуратура гр. Раднево, предвид извършено атестиране от помощна атестационна комисия.

4.3.	Внася предложението в заседание на Висш съдебен съвет, насрочено за 28.02.2013 г., за разглеждане и произнасяне.

Р-5. ОТНОСНО: Предложение на административния ръководител на Окръжна прокуратура гр. Враца за придобиване статут на несменяемост на Иван Георгиев Фенерски – следовател в Окръжен следствен отдел в Окръжна прокуратура гр. Враца /командирован в Следствен отдел в Софийска градска прокуратура/, считано от датата на вземане на решението. (вх. № 11-09-016/24.01.2011 г.)

Р-5.1. ОТНОСНО: Предложение от административния ръководител на Софийска градска прокуратура за периодично атестиране на Елена Петрова Динева – Иванова – следовател в Следствен отдел в Софийска градска прокуратура,  на основание чл. 196, т. 2 от ЗСВ. (вх. № 11-03-507/06.06.2012 г.)

Въпрос: Може ли КПА да промени  крайната оценка (точките) в атестацията, след като е подписана Част ХІІ от ЕФ, без възражения?

Комисията по предложенията и атестирането и Комисия „Правни въпроси”

Р  Е  Ш  И  Х  А:

5.1.1. ВНАСЯ проведеното атестиране с оглед придобиване статут на несменяемост от Иван Георгиев Фенерски – следовател в Окръжен следствен отдел в Окръжна прокуратура гр. Враца /командирован в Следствен отдел в Софийска градска прокуратура/, в заседанието на Висш съдебен съвет, насрочено за 28.02.2013 г., за разглеждане и произнасяне.

5.1.2. ПРЕДЛАГА на Висшия съдебен съвет ДА НЕ ПРОВЕДЕ атестиране на Иван Георгиев Фенерски – следовател в Окръжен следствен отдел в Окръжна прокуратура гр. Враца /командирован в Следствен отдел в Софийска градска прокуратура/, предвид установените несъответствие в данните в Част ІV от ЕФ, подадени от Окръжна прокуратура гр. Враца и от Софийска градска прокуратура и изготвения ЕФ от Комисията по предложенията и атестирането.

5.1.3. ПРЕДЛАГА НА Висшия съдебен съвет ДА ВЪРНЕ МАТЕРИАТИТЕ по преписката за изготвяне на ново атестиране на Иван Георгиев Фенерски – следовател в Окръжен следствен отдел в Окръжна прокуратура гр. Враца /командирован в Следствен отдел в Софийска градска прокуратура/, предвид установените несъответствие в данните в Част ІV от ЕФ, подадени от Окръжна прокуратура гр. Враца и от Софийска градска прокуратура и изготвения ЕФ от Комисията по предложенията и атестирането.

5.2.1. ВНАСЯ проведеното атестиране за периодично атестиране на Елена Петрова Динева – Иванова – следовател в Следствен отдел в Софийска градска прокуратура,  на основание чл. 196, т. 2 от ЗСВ, в заседанието на Висш съдебен съвет, насрочено за 28.02.2013 г., за разглеждане и произнасяне.

5.2.2. ПРЕДЛАГА на Висшия съдебен съвет ДА НЕ ПРОВЕДЕ периодично атестиране на Елена Петрова Динева – Иванова – следовател в Следствен отдел в Софийска градска прокуратура, с оглед констатирана техническа грешка в изготвената и подписана без възражения от г-жа Иванова Част ХІІ от ЕФ, където точките с които е намалена оценката в Част VІІІ, т. 3 „Умения за оптимална организация на работата” следва да се считат за 5 (пет).

5.1.3. ПРЕДЛАГА НА Висшия съдебен съвет ДА ВЪРНЕ МАТЕРИАТИТЕ по преписката за коригиране и изготвяне на нова Част ХІІ на Елена Петрова Динева – Иванова – следовател в Следствен отдел в Софийска градска прокуратура.

Р-6. ОТНОСНО: Възражение от Антония Атанасова Атанасова – Алексова – съдия в Районен съд гр. Дулово, кандидат за административен ръководител,  срещу Решение на Комисията по предложенията и атестирането на ВСС, публикувано на 17.07.2012 г., за недопускането й като кандидат за заемане на длъжността „административен ръководител” в органите на съдебната власт на Република България, публикувани на интернет страницата на Висшия съдебен съвет (обн. ДВ бр. 44/12.06.2012 г.) (вх.№ 96-02-054/19.07.2012 г.)

Въпрос: Може ли да бъде открита процедура за извънредно периодично атестиране на магистрат, участник в конкурс за избор на административен ръководител със стаж в съдебната система 3 г. като младши съдия и 8 дни като съдия?

След като разгледа възраженията на Антония Атанасова Атанасова – Алексова – съдия в Районен съд гр. Дулово, кандидат за административен ръководител, Комисията по предложенията и атестирането и Комисия „Правни въпроси”

Р  Е  Ш  И  Х  А:

6.1. СЧИТА, че разпоредбата на § 129, ал. 2 от ПЗР на ЗИДЗСВ, не е приложима. Същата е относима към лицата от органите на съдебната власт, които се явяват на конкурс за повишаване в длъжност или за преместване, при избор на административен ръководител или на негов заместник в органите на съдебната власт. В случая не е възможно да се приложи атестиране по чл. 196, т. 2 от ЗСВ, а именно - периодично атестиране, което се извършва на всеки четири години от последното атестиране до навършване на 61-годишна възраст – тъй като същото е предвидено за съдия, прокурор и следовател, на административен ръководител и на заместник на административен ръководител. Г-жа Антония Атанасова Атанасова – Алексова – съдия в Районен съд гр. Дулово, кандидат за заемане на длъжността „Административен ръководител – районен прокурор” на Районна прокуратура гр. Трън към датата на подаване на заявлението си за участие в конкурса има 3 (три) години и 10 (десет) дни стаж като магистрат. В конкретния случай не е възможно да се приложи нито атестиране по чл. 196, т. 2 от ЗСВ, нито извънредно периодично атестиране, съгласно разпоредбата на § 129, ал. 2 от ПЗР на ЗИДЗСВ.

6.2. ОСТАВЯ БЕЗ УВАЖЕНИЕ възраженията на Антония Атанасова Атанасова – Алексова – съдия в Районен съд гр. Дулово, кандидат за административен ръководител,  срещу Решение на Комисията по предложенията и атестирането на ВСС, публикувано на 17.07.2012 г., за недопускането й като кандидат за заемане на длъжността „административен ръководител” в органите на съдебната власт на Република България, публикувани на интернет страницата на Висшия съдебен съвет (обн. ДВ бр. 44/12.06.2012 г.) (вх.№ 96-02-054/19.07.2012 г.)

6.3. ВНАСЯ предложението в заседанието на КПА, насрочено за 18.12.2012 г., за разглеждане и произнасяне.
Р-7. ОТНОСНО: Решение на КПА по протокол № 37/15.10.2009 г. 

Въпрос: Следва ли ВСС да преразгледа решението на КПА по протокол № 37/15.10.2009 г., обсъдено на заседание на ВСС по протокол № 40/20.10.2009 г.?

Относими случаи:

7.1. Предложение от председателя на Районен съд гр. Самоков за:
- освобождаване на Мария Христова Шойлекова – Маринова от заеманата длъжност „Заместник на административния ръководител – заместник-председател” на Районен съд гр. Самоков, считано от датата на вземане на решението;
- назначаване на Янко Венциславов Чавеев – съдия в Районен съд гр. Самоков на длъжност „Заместник на административния ръководител – заместник-председател” на Районен съд гр. Самоков, с месечно трудово възнаграждение, съгласно Таблица 1 на ВСС, считано от датата на встъпване в длъжност;
- назначаване на Мария Христова Шойлекова – Маринова на длъжност „съдия” в районен съд гр. Самоков, с месечно трудово възнаграждение, съгласно Таблица 1 на ВСС, считано от датата на вземане на решението.

7.2. ОТНОСНО: Предложение от административния ръководител – председател на Районен съд гр. Берковица за назначаване на Елеонора Любомирова Филипова – съдия в Районен съд гр. Берковица на длъжността „Заместник на административния ръководител – заместник-председател” на Районен съд гр. Берковица. 

7.3. ОТНОСНО: Предложение от административния ръководител – председател на Районен съд гр. Дупница за отпускане на нова щатна бройка за длъжността „Заместник на административния ръководител – заместник-председател” на Районен съд гр. Дупница. 

7.4. ОТНОСНО: Предложение от административния ръководител – председател на Районен съд гр. Лом за разкриване на щат за длъжността „Заместник на административния ръководител – заместник-председател” на Районен съд гр. Лом. 

7.5. ОТНОСНО: Предложение от административния ръководител – председател на Районен съд гр. Казанлък за трансформиране на 1 (една) щатна бройка „съдия” в 1 (една) щатна бройка „Заместник на административния ръководител – заместник-председател” на Районен съд гр. Казанлък. 

Комисията по предложенията и атестирането и Комисия „Правни въпроси”

Р  Е  Ш  И  Х  А:

7.1. СЧИТА, че всяко предложение следва да бъде разгледано и преценено самостоятелно, като бъдат съобразени и отчетени натовареността и конкретната необходимост от оптимизиране на щатната численост.

7.2. ОТЛАГА разглеждането на т. 7.1. – 7.5. от дневния ред на съвместното заседание на Комисия по предложенията и атестирането и Комисия „Правни въпроси” на ВСС, за заседание на КПА, насрочено за 18.12.2012 г.

ПРЕДСЕДАТЕЛ НА                                             ПРЕДСЕДАТЕЛ НА
КОМИСИЯ ПО ПРЕДЛОЖЕНИЯТА              КОМИСИЯ
И АТЕСТИРАНЕТО: /П/                                     ПРАВНИ ВЪПРОСИ: /П/

                              МИЛКА ИТОВА                              ЮЛИЯНА КОЛЕВА